密碼雜湊函數（粵拼：mat6 maa3 zaap6 cau3 haam4 sou6，英文：Cryptographic hash function）喺密碼學入面係種有保密性質嘅雜湊函數，可以用來驗證身份或者檢查重要信息有無俾人篡改。佢嘅輸入係一條無定長短嘅字串（通常叫做消息），輸出係一個固定位數嘅數（叫做雜湊值）。密碼雜湊函數嘅輸出經常用十六進制寫成有固定長度嘅字串，爾種字串會叫做信息摘要（message digest）或者數碼指模（digital fingerprint）。